sasicodes/solvari-1 huggingface dataset:
கையூட்டுக்கு எதிர்ப்பாக புதுக்கோட்டை திருமண சர்பதிவாளர் அலுவலகத்தில் திருமணத்தன்று பட்டு வேஷ்டியும் கழுத்து மாலையுமாக நின்று தகராறு செய்து மாவட்ட ஆட்சியரை சந்திக்க நான் தயார் என்று நின்ற காலம் என் கண் முன்னால் இன்று வந்து போகிறது சரி விடுங்க என்னோட அனுபவத்தை தனிப் பதிவ போட்டுடுறேன்  அடடே நான் இன்னமும் சொல்ல வந்ததை சொல்ல வருவதற்கு முன்னால் இப்படி நீண்ண்டு கிட்டு போகுதே இந்தத் தொடர் சரி நான் எதனைப் பற்றிப் பேசப் போகிறேன் என்பதற்கு முன்னால் நம்மூரில் எந்த அளவிற்கு பணமும் செல்வாக்கும் கொடி கட்டி பறக்கிறது எல்லா நிலைகளிலும் என்ற உண்மையிருக்க ஆனால் நாம் இன்னமும் இந்த இணையத்தின் மூலமாக ஒரு அரசாங்கத்தையே நடத்த ஆசைப்படுகிறோம் என்ற முரண்பாட்டுடன் நாம் எவ்வளவு தொலைவு போக வேண்டி உள்ளது என்பதனை இந்தப் பெண்ணாகப் பிறந்தால் இரா
முருகப்பன் கட்டுரையைப் படித்தால் வெளிச்சம் போட்டு காமிக்கும் படிச்சிட்டு அப்படியே எல்லோரும் முடிந்தால் தருமி கொடுத்த தளத்தில் ஒரு கம்ளெயிண்ட் கடிதமும் அனுப்பி வையுங்க கண்டிப்பாக நிறைய பேர் அந்த கட்டுரையை தவற விட்டுருப்பீங்க அவசியம் படிங்க
ஏன்னா நான் பேசப் போற சின்ன சின்ன விசயங்களும் பெரிதாக மாறி பிறகு இதற்கு தொடர்புடையதாக மாறிப்போய் விடுகிறது பாகம் இரண்டில நான் சந்தித்தவைகளை பகிர்ந்து கொள்கிறேன் இன்றைய சூழ்நிலையில் வளர்ந்த மற்றும் வளரும் நாடுகளில் கொடுத்த பகல் பொழுது போதாமல் இரவையும் பகலாக்கி உற்பத்தியைப் பெருக்கி பெரியத் திரை ட்டிவி பெட்டி வாங்க வேண்டுமென அயராமல் நாடுகள் தோரும் உழைத்து வருகிறோம்
இதில் என்ன வேதனையான மற்றுமொரு விசயமென்றால் இது போன்ற ஷிஃப்ட்களில் வேலையிலிருப்பவர்கள் மிக சொற்பமாகவே தன் வீட்டாருடன் ஊடாடி மகிழும் சூழ்நிலை என்று நினைத்த நேரம் போய் இப்பொழுது தலையில் ஒரு இடியை இறக்கி இருக்கிறது அண்மைய ஆராய்ச்சிகள்
அது என்னவெனில் இது போன்ற இரவு நேர ஷிஃப்ட்களில் வேலை செய்யும் பெண்களுக்கு மார்பக ஆண்களுக்கு ப்ராஸ்டேட் புற்று நோய் வருவதற்கான அனேகத்தன்மை அதிகமாக இருக்கிறது என சுட்டிக் காட்டப்பட்டுள்ளது
ஆனால் இந்த மெலடோனின் வந்து உடம்பில் கட்டிகளை வளர விடாமல் தடுக்கும் சக்தி கொண்டதாம் ஆனால் இரவு நேரங்களில் கூட அதிக வெளிச்சத்தில் இருந்து வேலை செய்ய நேர்வதால் இதன் உற்பத்தி பாதிக்கப் பட்டு உடலில் முன் சொன்னது போல சில ஹார்மோன்களின் உற்பத்தியை சமச்சீரற்ற நிலைக்கு தள்ளுவதால் இது போன்ற வியாதிக்கு காரணமென்று அறியப்பட்டுள்ளது
இதற்காக சுமார்  இரவு நேர பணி புரியும் செவிலியர்களிடம் நேர்காணல் கண்டு அவர்களின் புற்று நோய் பின்புலம் சார்ந்த கேள்விகளை அறிந்து  வருடங்கள் மருத்துவ கண்கானிப்பில் வைக்கப்பட்டதில் இவர்களுக்கு இரவு நேர பணியிலேயே இல்லாத பெண்களை விட  அதிக அளவில் புற்று நோய் தாக்கியதாக கண்டறிந்தார்களாம்
இதிலிருந்து என்ன தெரிகிறது நமக்கு இயற்கைக்கு புறம்பாக உயிரியஉடம்பு சங்கீதத் தன்மையை உடைத்து நாற்பட்டு தொடர்ந்து இது போன்று உடம்பை தவறுதலாக உட் படுத்தினால் லாஜிக்கலாக யோசித்தாலே நிறைய பின்விளைவுகளை சந்திக்கக் கூடுமென்பது தெளிவாகிறது இல்லையா
நான் புதிதாக அமெரிக்கா வந்திருந்த பொழுது இந்தியா என்று ஏந்தவொரு இடத்தில் எழுதி இருந்தாலும் அதற்கு ஒரு மாஜிக் ஈர்ப்பு இருந்ததுண்டு
என்ன சொல்லியிருக்காங்கன்னா இந்த சாக்கடை மூடிகள் மேற்கு வங்கத்தில் உள்ள சக்தி இண்டஸ்டிரி என்ற நிறுவனத்தால் முழுக்க முழுக்க செங்கல் சூலையில் செங்கற்கள் தயாரிப்பது போலவே கைப் பக்குவமாக  செண்டிகிரோடு வெப்பத்தில் நின்று எந்தவொரு தற்காப்பு கவசங்களுமின்றி வெற்றுடம்புடனும் காலணியற்ற கால்களுடனும் கொட்டும் வியர்வை மழையில் நீந்தி நின்று அதனை செய்து நூயொர்க் நகரத்திற்கு அனுப்பி வைக்கிறார்களாம்
அந்த செய்தியை கொடுப்பதற்காக இந்தப் பத்திரிக்கை நிருபர் ஒருவர் புகைப்படம் எடுக்கச் சென்ற பொழுது மிகவும் பெருமையாக சுத்திக் காமித்தார்களாம்
பாதுகாப்பு சார்ந்த கேள்விகளை மட்டும் கேக்கும் பொழுது இது வரையிலும் எந்தவொரு அசம்பாவிதமும் நடக்கவில்லை என்று கூறி புலகாங்கிதம் அடைந்து கொண்டார்களாம் அதன் நிறுவனத்தார்
இது போலவே முன்பொருமுறை நம்மூர் கணேஷ் பீடிகள் சக்கை போடு போட ஆரம்பித்த நேரம் இங்கு உலக மனித உரிமை கழகம் எப்படி அந்த பீடிகள் உருட்டப் பெற்று சந்தைக்கு வந்தடைகிறது என்பதனை நேரடியாகவே குழந்தைகள் தொழிலில் ஈடுபடுத்தப் படுவதை காமித்து அதனை இங்கு விற்பதற்கு தடை வாங்கித் தந்தார்களாம்
அதற்காக இதற்கு முன்பு இந்த மூடிகளை பல வருடங்களாக அடி மாட்டு விலைக்கு வாங்கி வந்த இந்த ஏஜென்சிக்கு இது தெரியாத என்றால் அது ஒரு மில்லியன் டாலர் கேள்வி என்று கூறலாம்
என்னமோ இது போன்று வேலைகளில் ஈடுபட்டுள்ளவர்கள் எல்லாம் இப்பொழுது அடித்துக் கொண்டிருக்கும் அதிர்ஷ்ட காற்றில் சுத்தமாக மறந்து போனவர்கள் என்பது மட்டும் உண்மை
ஆனால் இவர்களுக்கு மட்டும் இன்னமும் ஒரு நாளைக்கு  ரூபாய்க்கும் குறைவாக ஊதியத்தை வழங்கி விட்டு மற்றவர்கள் வங்கியிலிருந்து ஒரு நாளைக்கு  ஆயிரம் மட்டும்தான் எடுக்க முடியுமென்ற பெரிய கிணற்று வித்தியாசத்தை உருவாக்கி அதன் பொருட்டு மக்களையும் ரொம்ப நாளைக்கு பிரித்தாள முடியாது
ஆனால் அன்றைய இரவுக்கு முற்பகலில் தீபாவளிக்கென துணிகள் எடுப்போமென நிறைமாத கார்ப்பினியை விடாப் பிடியாக பக்கத்தில் இருக்கும் மாலுக்கு அழைத்துச் சென்றேன்
இப்பொழுது ஒரு பக்க வாசலே திறந்திருக்கும் பட்சத்தில் அதன் வழியாக வெளியேறி காரைச் சென்றடைய குறைந்தப் பட்சம் ஒரு  நிமிடங்கள் நடக்க வேண்டிருந்தது
சரியாப் போச்சு என்று நினைத்துக் கொண்டே என்னவளையும் தரத் தரவென்று மெதுவாத்தான் நடக்க வைத்துக் கூட்டிக் கொண்டு வரும் பொழுதே கூறிவிட்டாள் என்னாங்க ஏதோ இறங்கின மாதிரி இருக்குன்னு எனக்கு கபக்கென்று உள்ளே கிலி பிடித்துக் கொண்டாலும் சின்னதாக ஒரு ஆசை சுய ப்ரசவித்திற்கு இது அவசியமென்று நினைத்துக் கொண்டேன்
ஒரு வழியாக வெளியே நின்ற செக்யூரிட்டி எங்களின் நிலை பார்த்து பார்க்கிங் லாட்டிலிருந்த அவரின் காரில் எங்கள் வாசல் செல்ல அவராகவே முன்வந்து கூட்டிச் சென்று இறக்கி விட்டார்
நான் எதிர் பார்த்திருந்த நாளாகவும் அமைந்துப் போனது சரியாக ஒரு பதினொரு மணி வாக்கில் கொஞ்சம் இரத்தம் கசிவதாக கூறினாள் அதனைத் தொடர்ந்து நானும் மருத்துவரை தொடர்பு கொள்ளலாமென அவர் கொடுத்த இரவு எண்ணை தொடர்பு கொண்டேன் இரண்டாவது முறை அழைத்தே மருத்துவ மனையிலிருந்து சில அடிப்படை கேள்விகளுக்கு பதிலுரைத்த பின் எங்களை அவர் மருத்துவ மனைக்கே வந்துவிடும் படி அறிவுருத்தினார்
பதராமல் பக்குவமாக மருத்துவ மனையின் முன் பக்கத்தில் காரை நிறுத்தி விட்டு நடந்தே உள்ளே சென்று என்னவளின் கையாலேயே பேப்பர் வொர்க் செய்ய வைத்து விட்டு ஒரு அறையில் சென்று அடைந்து கொண்டோம்
நம்மூரு பெண்களும் சரி அப்பாவாகப் போகும் ஆண்களும் சரி ப்ரசவமென்பது பெண்களுக்கே எழுதிவைக்கப்பட்ட வலியென்று யாரோ எழுதி வைத்து விட்டதாக நம்பிக்கொண்டு இன்னமும் மாப்பிள்ளையாக தன்னை நினைத்துக் கொண்டு பல அப்பாக்கள் வேலை நிமித்தமாக வெளியூரில் இருப்பார் அந்த முக்கியமான நாளில் பெண்ணும் பக்கவாக அம்மா வீட்டில் அடி ஆட்களுடன் எதிர் வரும் போரை சந்திக்க மக்கள் படையுடன் காத்திருப்பார்
ஆனால் இங்கே அந்த மக்கள் பூராவும் ஆப்செண்ட் அது உன் தலையெழுத்துடான்னு சொல்லப்பிடாது இதனை முழுமையா அனுபவிக்கணுமின்னுதான் என்னோட திட்டமே
எப்படி நாம் தனிமையில் ஒரு உயிரை உருவாக்க எத்தனித்து இரண்டு பேர் மட்டுமே போரிட்டமோ அதே நிலையில் நானும் அவளும் தான் இன்று உதவிக்கு ஒரு மருத்துவருடன்
ஆனால் இப்பொழுது வரும் ஒவ்வொரு ஐந்து நிமிடத்திற்கும் முப்பது செகண்டுகள் நிற்கும் வலியை ரொம்பவும் கவனத்துடன் எதிர் கொண்டு வாயால் ஊதியே தனித்துக் கொள்ளும் நிலமை தன்னந் தனியாக
ஆனால் நம்மூர் மருத்துவ மனைகளில் ஏன் அத்துனை சத்தமும் கையை பிசைந்து கொண்டு வெளியே நடந்து திரியும் பெண்ணின் அப்பாவும் ஊராக வந்து நிற்கும் அத்துனை பெண்களும் உள்ளே வருகிறார்கள்
என்னவளுக்கு வலியை எப்படி மூக்கில் ஏற்றி வாயின் வழியாக நாகரீகமாக ஊத வேண்டுமென்ற நுட்பம் தெரியாததால் கொஞ்சம் படை கலக்கி வைத்து விட்டால் பயந்து போன இந்த ஊர் செவிலியர்கள் ஷி ஸ் ஹர்டிங்க் ஷி ஸ் ஹர்டிங்க் என்று கூறி கொஞ்சம் மயக்க மருந்தும் கொடுத்து இடுப்பு வலியையும் துரிதித்தார்கள் என்று நினைக்கிறேன்
டாக்டர் அரை வலி மயக்கத்தில் இருந்தவளிடம் உன் கணவன் பொறுப்பில்லாமல் ஸ்கீரினுக்கு பின்னால் ஒளிந்து கொண்டு நிற்கிறார் அவருக்கு வேலை கொடுப்போமா என்று நகைத்து அவளை சிரிக்க வைத்து என்னை வேலையில் அமர்த்திக் கொண்டார்
எனது வேலை வலது காலை பிடித்து ஒவ்வொரு முறை இடுப்பு வலி உச்சத்திற்கு போகும் பொழுதும் அழுத்தி பிடித்து வெளியே குழந்தையை தள்ளுவதற்கு உதவி புரிய வேண்டும்
ஹும் கொஞ்சம் மனத்துக்குள் பட படப்பு ஒட்டிக் கொண்டாலும் என்ன அவள் அனுபவிப்பதில் நமக்கு கால்வாசியாவது ஒட்டிக் கொள்ளட்டுமே என்று ஒவ்வொரு முறையும் முக்கி முனகும் பொழுதும் அவள் காதருகே சென்று இதோ உனது தேவதையின் முடி தெரிகிறது இதோ வெளியே வந்து விட்டால் இன்னும் மூன்று முறை அவ்வளவேதான் என்று சுய ப்ரசவிக்க உதவி குழந்தையையும் வெளியே எடுத்து விட்டு பிறகு பனிக்குடம் எடுத்து தைக்கும் வரையிலும் அருகமையே நின்றது வாழ்விற்கும் ஒரு மறக்க முடியாத அனுபவம்
வாழ்க்கைக்கும் ஒரு பெண்ணுக்கு ஒரு குழந்தையே போதுமான அனுபவமாக இருக்க வேண்டுமே எப்படி இந்தப் பெண்கள் அத்தனை வலியையும் சகித்துக் கொண்டு மீண்டும் மீண்டும் தனது கணவனுக்கு எந்த மகப் பேறு வலியையும் வழங்காமல் தானே முன் வந்து ஏற்றுக் கொண்டு இதில் சிக்கிக் கொள்கிறார்கள் என்று எண்ணத் தோன்றியது
குழந்தை பெற்றுக் கொள்ளும் சமயத்தில் நமது நாட்டு மக்கள் எப்படியெல்லாம் பில்டப் கொடுத்து வேறு வேலை வெட்டி இல்லாமல் பத்து பதினைந்து பேர் எப்பொழுதும் அந்த பெண்ணையே சுற்றிச் சுற்றி வருவது கணவனும் வேலைக் களவானியாக எனக்கு ஒண்ணுமே தெரியாதுப்பா என்கிற மாதிரி நடந்து கொள்வது
ஐந்து குழந்தைகள் பெற்றுக் கொண்டும் கூட அதில் உள்ள காம்ளக்ஸிட்டிகளை ஆண்கள் தெரிந்து கொள்ளாமல் உதாசீனப் படுத்துவது ஏன்
என்னமோ பிள்ளையே நான் போட்ட பிச்சைங்கிற மாதிரி சில ஆண்கள் குழந்தையை தன் கட்டுப் பாட்டுக்குள்ளேயே வைச்சிக்கிறது பெண்களும் அதுக்கு தகுந்தபடி ஓவர் பில்டப் கொடுத்துப் பார்த்தாலும் நம் ஆண் மக்களிடையே செல்லு படி ஆகாமல் இருப்பது இப்படி பல விசயங்கள் வந்து போனது
இதுக் கிடையில் ஓவ்வொரு அப்பாவும் தன் பிள்ளை ஒண்னொண்ணும் எப்படி தன் துணைவி வெளியே கொணர்ரான்னு பக்கத்தில இருந்து கண்கூடா காணணும் அப்பத்தான் இந்தியாவில் குழந்தை தயாரிப்பு ஒரு தொழிற்சாலை தொழிலா நடைபெறாம இருக்குமின்னு நினைக்கிறேன்
எது எப்படியோ அப்பாவாகப் போகும் அப்பாக்களா எந்ததெந்த சுகத்தையெல்லாம் சேர்ந்து அனுபவிக்க நினைக்கிற நாம தெய்வீகக் காதல் வெண்டைக்கா காதல் அப்படின்னும் சொல்லிக்கிட்டு திரியற நாம இந்த முக்கியமான விசயத்தில முன்னம நின்னு நம்ம துணைக்கு உதவி பண்ணுறது அவசியமோ அவசியமின்னு நான் நினைக்கிறேன்
நான் பாட்டுக்கு செவனேன்னு நான் உண்டு என் வேலை உண்டுன்னு என் வழியில போயிட்டு இருந்தா இந்தத் தருமி திடீரென்று தமிழகத்தின் விடி வெள்ளிப் பத்திரிக்கைகளில் ஒன்றானதும் படிப்பதற்கே ஒரு தகுதி வேண்டுமெனவும் நம்பப்படும் ஆவியின் ஒரு டிரெண்ட் செட் ஆர்டிகிளை படித்து விட்டு இங்கு நான் ஏதோ அதில் எழுதும் ஒரு ஞானத்தை கீழே போட்டு பதிவொன்று எழுதியதாக அவரது இந்தப் பதிவில் என்னை குறிப்பிட்டு எழுதியிருந்தார்
உண்மையில் நடந்தது என்னான்னா அந்த சமயத்தில் நிறைய தமிழ் மண பதிவர்கள் அந்த ஞானத்தை பத்தி நிறைய எழுதிட்டு இருந்தாங்க அதுகளை படிச்சிட்டு நானும் ஒரு நாள் தருமிகிட்ட கூகுள் சாட்டில் அரட்டை கொண்டேன்
ஆனால் அத்தோட அது மறந்தே போச்சு ஏன்னா அது போன்ற பத்திரிக்கைகளும் சன் ட்டிவிக்களும் தானே தமிழக மக்களின் அறிவுக் கண்களை திறந்து அடுத்த கட்டத்திற்கு மக்களை நகர்த்துகிறது
அவர்களுக்கு தெரியாதா எந்த நேரத்தில் எதனை சமுதாயத்திற்கு கொடுக்க வேண்டுமென்று இதில் நம்ம பெரிசா எழுதி என்னாத்தை சொல்லிடப் போறோமின்னு அத்தோட விட்டுட்டு நான் வயிற்றுப் பொழப்பு பார்க்கப் போயிட்டேன்
அய்யா இந்த ஞானம் நிறைய படிச்சிட்டு அவரே கூட அது சம்பந்தமான தியரி ஆட்கள்கிட்ட பேசி தனது சந்தேகங்களை தீர்த்துக் கொண்டு இங்கு அதனை தேனில் குழைத்துக் கொடுத்துக் கொண்டு வரலாம்
இருந்தாலும் கேள்விப் பட்டேன் மேலேட்டாமாக மனோத்துவமும் செக்ஸ் கல்வியும் கலக்குமிடத்தில் இருக்கக் கூடிய விசயங்களின் பெயர்களை நுனிப்புல் மேய்ந்தது மாதிரி சொல்லிவிட்டு போனால் பின்னால் அதனை படிக்கும் சாமானியனுக்கு புரிதலில் தவறு நேர்ந்து விட்டால் அது குடும்பத்தினுள் உள்ளவர்களுக்கு குழப்பங்களை விட்டுச் செல்லலாமல்லவா என்றுதான் கேட்டிருந்தேன்
இதில் குழந்தைகள் தனது பருவ நிலை குறித்து ஆர்வம் மேலேங்கும் பொருட்டு எதிர் எதிர் பாலின பெற்றோர்களின் மீது சற்று அதிகமாக ஈர்ப்பு ஏற்பட்டு அவர்களிடத்தே அதிகமான ஒட்டுதல் இருப்பதனை காண நேரிடும்
இதில் ஆண் குழந்தைகள் தனது அம்மாவின் மீது காட்டும் அதீத அன்பை ஈடிபஸ் என்றும் பெண் குழந்தைகள் தகப்பனின் மீது காட்டும் அக்கறையை எலக்ட்ரா காம்ளக்ஸ் என்றும் வகை பிரித்திருக்கிறார்கள்
இதனில் கவனிக்கப் பட வேண்டிய விசயம் இந்த வகை பால் ஈர்ப்பு செக்ஸ் சார்ந்த கல்வியூட்டுலிருந்து விலகி மனோ தத்துவ ரீதியாகவும் பார்க்கப் பட வேண்டிய ஒரு விசயமாக போய் விடுகிறது
இந்த விசயம் அரைகுறையாக எழுதப் பட்டு பொது இடத்தில் வைத்தால் தவறாக புரிந்து கொள்ளும் பொற்றோர்களில் ஒருவர் சற்றே அஷ்ட கோணலாக அந்த சிட்டுவேஷனை எடுத்துக் கொண்டால் அந்த வீட்டில் என்ன நடக்கும் என்ற ஆபத்தை கருத்தில் கொண்டுதான் உங்களிடத்தில் நான் தெளிவு பெறும் பொருட்டே அந்த உரையாடலை மேற்கொண்டேன்
ஆனால் கலாச்சார குடிதாங்கியா இருக்கும் நிலையிலிருந்து இல்லை தருமி அவர்களே இங்கு நிறைய பேர் மிகவும் முற்போக்குத் தனமான சிந்தனைகளுடன் இருக்கிறார்கள் எழுதி வருகிறார்கள்
தான் கூறும் நம்பும் கூற்றினை தனது சுய வாழ்க்கையில் நடைமுறை படித்தி காணும் பட்சத்திலேயே அது எந்த அளவிற்கு தனக்கு சாத்தியம் என்பது விளங்க நேரிடலாம் ஒரு தனிப்பட்ட நபருக்கு
ஏனெனில் தனது வாழ்வை தொலைத்துதான் அது போன்ற பட்டறிவுனை பெற வேண்டுமா என்ற தப்பித்துக் கொள்ளும் பொது மனப் பான்மையும் சுய பாதுகாப்புத் தன்மையுமே காரணமாக அங்கே அமைகிறது
அல்லது மற்றொரு தத்துவ கோட்பாட்டு எஸ்கேபிசமாக அவ அவனுக்கு என்ன தாகம் இருக்கிறதோ அதனை அவன் அவன் விதிப் பயனில் சென்று அருந்தி அனுபவிப்பான் என்ற நோக்கில் விட்டு விலகியிருப்பது
உதாரணத்திற்கு ஓரினச் சேர்க்கையை பற்றி ஆதரித்துப் அல்லது நிராகரித்துப் பேசுபவர்கள் அது போன்ற ஒரு திருமணத்தில் உள்ள தம்பதிகளுடன் தனது குழந்தைகளை அலைத்துக் கொண்டு வெளியில் சென்று ஒரு உணவு விடுதியில் எதிர் எதிரே அமர்ந்து அந்த தம்பதிகள் ஒருவரை ஒருவர் கட்டிப் பிடித்து உதட்டுடன் முத்தமிட்டுக் கொண்டு இருக்கும் சூழ்நிலையில் தனது குழந்தைகளுடன் அமர்ந்து உணவு உட்கொள்ள நேர்ந்ததுண்டா அது எது போன்ற ரசாயன மாற்றத்தை நம்மில் ஏற்படுத்தியது என்று உணர்ந்திருக்கிறோமா அல்லது அதற்கான ஒரு வாய்ப்பைத்தான் நமக்கு நாமே வழங்கி பார்த்திருக்கிறோமா
அதனைப் போலவே தானும் ஒரு பொற்றோர் என்ற நிலையிலிருந்து தான் பெற்ற பெண் மகளை இன்று நிலவும் இந்த ஹாங் அவுட் கலாச்சாரத்திலிட்டு அதனூடாக நமக்குக் கிடைக்கும் ரசாயன மாற்றத்தை உணர்ந்திருக்கிறோமா
எத்தனை பேருக்கு இது போன்ற வாய்ப்புகள் அமைந்தும் தூரவே விலகி நின்றிருக்கக்கூடும் அப்படியாயின் எது போன்ற உணர்வு அவர்களை தடுத்திருக்கக் கூடும்
புரட்சி எண்ணங்கள் மனத்தினுள் வந்து வந்து போகலாம் அதில் ஒரு சதவீத எண்ணத்தையாவது நடை முறை படித்தினாலே அதற்கு பதில் சொல்லும் பொருட்டு தன் வாழ் நாளையே செலவழித்து விட்டிருப்பது தெரியவந்திருக்கும் வாழ்வின் விளிம்பில் நிற்கும் பொழுது
இன்னும் என்னன்னமோ சொல்ல வேண்டுமென தோனச் செய்கிறது ஆனால் சொல்லி யாருக்கு என்ன சொல்ல விளைகிறோமென்பது தெரியாமலேயே விழி பிதுங்குவதால் இத்துடன் நிறுத்தி கொள்கிறேன்
எனவே வெறுமனே பேசிக் கொண்டிருப்பதை தவிர்த்து கொஞ்சமேனும் தனது வாழ்வில் அப்ளை பண்ணி பார்த்து கொஞ்சம் முட்டாளாகவேணும் வெளித் தோற்றத்திற்கு தெரிந்தாலும் தன் நிலையில் தெளிவுற்று வாழ்வதே சாலச் சிறந்தது என்பது எனது வாழ்வின் அணுகுமுறை
நான் என்னுடைய பள்ளி இறுதியாண்டு படித்துக் கொண்டிருக்கும் பொழுது நன்றாக ஊன்றிப் படிக்க வேண்டி நண்பர்களுடன் ஒரு தங்கும் அறை எடுத்து தங்கச் செய்தோம்
என்றாலும் இரு வேறு கண்டங்களில் வசிப்பவர்களுக்கான சில வேறுபாடுகள் அந்த சமூகத்தில் வாழ்பவர்களுக்கும் என்னுடைய வீட்டினுள் வாழும் மக்களுக்குமிடையே இருந்தாக உணர முடிந்தது
அங்கு வருடந்தோறும் இந்த புரட்டாசி என்ற மாதம் வந்துவிட்டால் தினமும் பெண் பிள்ளைகள் தவறாமல் வீட்டைக் கழுவி துடைத்து மொழுகி விரதச் சாப்பாடு செய்து அமர்க்களப் படுத்தி விடுவார்கள்
அப்படியாக செய்யும் பொழுது அதற்கு வடிகாலாக இது போன்ற பரிகாரங்கள் அவசியமென கருதி திருடிய பணத்தில் கொஞ்சமேனும் அந்த பெரிய சாமீக்கு படைக்க வேண்டுமென்ற நியாயத்தனத்தில் செய்தாலும் பல வீடுகளில் ஆண்கள் இதனில் கலந்து கொள்ளாமலேயே சாப்பிடுவதை தவிர்த்து தெருவில் நின்று அடவடிப் பேசி வட்டி வசுலிக்கும் அதே மன நிலையிடன் தன் வீட்டிலும் உள்ள பெண்களை அவர்கள் உடம்பிற்கு முடியாமல் இருக்கும் பட்சத்திலும் கடவுளுக்கு சேவை செய்யச் சொல்லி கொல்லாமல் தூரத்தில் நின்று வேடிக்கை பார்க்கும் மனிதர்களின் அடிப்படை அறிவை அறிந்து கொள்ளவே இப் பதிவு
கடவுளின் அருளைப் பெற வேண்டி இந்த சோம்பேறித் தாதாக்கள் தன் கட்டிய மனைவியே சுவாசக் கோளாறால் பீடித்திருக்கும் சமயத்தில் கூட ஒட்டடை அடிக்க வைத்து மேலும் அந்த நோயின் தாக்கத்தை அதிகப் படுத்தினால் அந்த கண்ணை கட்டிக் கொண்டிருக்கும் சாமீ என்ன பலனை இந்த சோம்பேறிக் கணவன் சாமீகளுக்கு வழங்கும்
ஒவ்வொரு முறை ஊர்க்காடுகளில் திருமணம் என்ற ஒன்று நடந்தேறும்பொழுதும் என்னால் பார்க்க நேரும் ஒரு கேஅவலம் இந்த வரவராததட்சணை விசயம்
இந்த லட்சனத்தை பின்புலமாக கொண்டு ஊரே மூக்கில் விரல் நல்லவேளை வேறு எங்கும் வைத்துக் கொள்ளவில்லை வைக்கும் படி தடபுடலாக அந்தத் தொழில் நடந்திருக்கிறது
ஏன் இப்படி எழுதத் தூண்டியது என்றால் கூறுகிறேன் விபரங்களை அறிந்து கொள்ளுங்கள் அன்பர்களே மணமகன் ஒரு பெரிய பல்கலைக்கழகத்தில் வேலை பார்க்கிறாராம் விரிவுரையாளராக எதுக்கென்று யாராவது அறிந்தால் எனக்கும் சொல்லுங்கள்
தனது மாணாக்கர்களுக்கு ஒரு எடுத்துக்காட்டாக இருந்து சமூக அவலங்களுக்கு விடையளிக்கும் இடத்தில் அதுவும் அரிதுப்பெரும்பாண்மையான நம்மில் பலர் வறுமைக்கோட்டுக்கு கீழே வாழும் ஒரு ஊரில் வசிப்பவரும் அவரே
இந்நிலையில் இவர் பெண் வீட்டாரிடம் அவர்கள் எவ்வளவுதான் பெரீரீரீரீய பணக்காரராக இருப்பின் கை நீட்டி எப்படி கொடுக்கும் பண முடிப்புகளை பெற்றுக்கொண்டு அத்துடன் வரும் பெண்ணுடன் முதலிரவு நடத்த மனம் இடமளிக்கக் கூடும்
இதற்கு எதிர் மாறாக அவ்வூரிலேயே சற்றும் எதனையும் எதிர்பார்க்காது சத்தமே இல்லாமல் இது போன்ற ஈனச் செயல்களில் நாட்டம் கொள்ளாமல் திருமணங்களை நடத்துபவர்கள் இருப்பார்கள் அல்லவா
அவ்வாறு இருந்திருக்கும் பட்சத்தில் ஏன் மக்களோ அல்லது வேறு நல்ல மனிதர்களோ அவர்களைப் பற்றி கொஞ்சமேனும் வெளிக்கொணர்ந்து சமூதாயத்தில் எது போற்றத்தக்கது எது பலிக்கத்தக்கதென்று பறைசாற்றி அது போன்ற சமூதாய தொற்றுக்கிருமிகளை ஒழிப்பதில் பங்களிக்க முன் வர தயங்குகிறார்கள்
அவ்வாறு தடபுடலாக வரதட்சணைகளுடன் ஒரு திருமணம் நடைபெறுகிறது என்பது அவ்வூரின் எல்லா தரப்பு மக்களுக்கும் தெரிந்திருக்கும் பட்சத்தில் அந்த ஊர் காவல் துறை மக்களும் செய்தித்தாள் நிருபர்களும் என்ன செய்து கொண்டு இருப்பார்கள்
இங்கு நமக்கு ஒரு கேள்வியொன்று எழலாம் தெகா அது அவர்களின் தனிப்பட்ட விருப்பு வெறுப்பு வரதட்சணை கொடுப்பதனைப் பொருட்டு என்று கேட்கத்தோன்றும்
எதற்காக இதனை ஒரு விசயமாக பேச வேண்டுமென்றால் இருப்பவர்கள் ஆடிக்காமிக்கிறார்கள் என்றால் அதே சமூகத்தில் வாழும் இல்லாதவர்கள் அவ் நிலைக்கு மறைமுகமாக இட்டுச்செல்லப்படவில்லையா
அதுவும் படித்த இளைஞர்களே சுய புத்தி இழந்து தன்னை விற்று காசாக்கிக்கொள்ளும் அவலத்தை பார்த்துக்கொண்டு எப்படி சும்மாவே இருந்துவிட முடிகிறது நம்மால்
மேலும் இவர்களால் எப்படி இந்த ஒரு ப்ரக்ஞை உணர்விற்கேனும் வருவதற்கு முன்னால் ஒரு மனிதனைமனைவியை சம்பாதித்துக்கொள்ள முடிகிறது
இதன் உளவியல் பின்னணியில்தான் அது போன்று வாழ்க்கை நடத்த வந்த பெண்களில் சிலர் தனது கணவனையே தூக்கிப்போட்டு பந்தாடும் நிலையில் வைத்துக்கொள்கிறாரா அட கடன்காரா என்று
ஆமாம் பிறகு எப்படி எடுத்துக்கொள்வது ஒரு புது வரவு தன் வீட்டிற்குள் வருவதற்கு முன்பே கல்லூரி விடுதியில் தனது தங்கள் உணவிற்கென முன்பணம் கட்டிவிட்டு சேருவதனைப்போன்றல்லவா இந்த சூழ்நிலையும் இருக்கிறது
அதே மூடனால் தனிப்பட்ட முறையில் தன் வாழ்வியல் சார்ந்த நோக்கங்களைக் கொண்டு ஒரு மனுசியை கவர்ந்து தனது வாழ்க்கைத் துணையாக்கிக்கொள்ள முடியுமா
நம்ம மக்கள் நம்பிக்கைக்கு இந்த வானமே எல்லை துரியன் அப்படின்னு ஒரு பழமிங்க நம்ம பலாப் பழம் மாதிரியே ஒரு கூட்டுக்கனி வகை
துரியன் பழம் சாப்பிட்டால் கருத்தரிக்கும் என்ற நம்பிக்கையால் பர்லியார் அரசு தோட்டக்கலைப் பண்ணையில் இந்தப் பழத்திற்கு முன்பதிவு செய்வோர் அதிகரித்துள்ளனர்
இது குறித்து குன்னூர் தோட்டக்கலைத்துறை துணை இயக்குநர் பிரகாசம் கூறியதாவதுமரத்தில் இருந்து பறிக்கப்படாமல் தானாக விழும் துரியன் பழங்களை சாப்பிட்டால்தான் குழந்தைப்பேறு இல்லாதவர்களுக்கு கருத்தரிக்கும் என மக்கள் நம்புகின்றனர்
இந்தப் பண்ணையில் அப்படித்தான் விற்பனை செய்யப்படுகிறது என்பதால் கிராக்கி அதிகமாக உள்ளது மேலே உள்ள பாராக்களை அப்படியே நொட்டு நொட்டுன்னு கைவலிக்க டைப் பண்ணியிருக்கேன் அங்கேயும் இங்கேயும் தாவி முழுசா படிக்கணுமா அது இங்க இருக்கு கருத்தரிக்கும் நம்பிக்கையில் துரியன் பழத்துக்கு கிராக்கி  பேர் முன் பதிவு
ஏனுங்க தெரியாமத்தான் கேக்கிறேன் இந்த மக்களுக்குத்தான் கொஞ்சம் மறை கழண்டுப்போச்சுதுன்னா இந்த விவசாய ஆராய்ச்சியில இருக்கிற இந்த ஆட்களுக்குக் கூடவா கழண்டு போயிடும்
கொஞ்சம் எடுத்துச் சொல்லலாமில்லை பொது மக்களுக்கு இது போன்ற நாளிதழ்கள் சம்பந்தப் பட்ட ஆட்களை பேட்டி எடுத்து போடும் பொழுதாவது
நாளிதழ் காரர்களை விட்டுத்தள்ளுங்க பாவம் அப்பாவிங்க அவங்க கிளிப் பிள்ளை மாதிரி யாரு என்ன சொல்றாங்களோ அப்படியே மக்கள் கிட்ட வந்து வரி தவறாம சொல்லிடுவாங்க
விக்கியில படிச்சப்ப சொல்றாங்க இரத்தக் கொதிப்பு இருக்கிறவங்களும் கர்ப்பம்தரிச்சு இருக்கிறவங்களும் இந்தப் பழத்தை சாப்பிட வேண்டாமின்னு
அன்பர் செல்வன் அருமையான முறையில் ஏன் நாம் வால்மார்ட் போன்ற சங்கிலிக் கடைகளை இந்தியாவுக்குள் அனுமதிக்க வேண்டுமென்ற தன்னுடைய புரிதல்களை இந்தப் பதிவில் வைத்து வருகிறார் இந்தியாவிற்கு வால்மார்ட் அவசியமா
இந் நிலையில் செல்வன் அவர்கள் கேட்ட ஒரு கேள்வி மிகவும் முக்கியம் என நான் கருதியதால் அந்த பின்னூட்டத்தை மட்டும் ஒரு சிறு தனிப் பதிவாக இங்கு பதிகிறேன்
நண்பர்களே இந்த வால்மார்ட் விசயத்தை நீங்கள் எவ்வளவு சீரியசாக எடுத்துக் கொள்கிறீர்கள் என்பதனைப் பற்றி எனக்கு தெரியவில்லை இங்கு
சரி நீங்கள் கூற வருவது செலக்டிவ் ப்ரீடிங் இதன் பொருட்டு எது  நாட்களுக்கு ஒரு முறை அறுவடைக்கு ரெடியாகிறதோ அதனையே ஸ்டாம்ப் அடிப்பது போல் அந்த புவிப் பரப்பு முழுதுமே பயிரிடப் பட்டு ஜனத்தொகையை பரப்புவோம் என்ற புரிதலின் கோட்பாட்டின் படி சரியா
அங்கு என்னாகிறது இப்படியே இயற்கைநம்மைப் போலவேபுத்திச்சாலித்தனமாக செலக்டிவ் ப்ரீடிங் பண்ண ஆரம்பித்தால் ஒரே ஒரு உயிரினத்தை மட்டும் அவ் இயற்கையே காதலிக்கும் பொருட்டு உதாரணமாக புலி அழகாக இருக்கிறது என
இப்பொழுது ஒரு வனத்தில் புலியையும் படைத்து அவைகளுக்கு நன்கு கேட்டு உணரக்கூடிய புலன்களையும் கால் பாதங்களில் மிருதுவான பஞ்சடைத்ததைப் போன்ற யையும் கொடுத்து ஒளிந்து மறைந்து அதற்கு இரையாகும் ஒரு மானையும் கொடுத்து இருந்துகொண்டிருக்கிறது அவ்வனம்
இப்பொழுது அந்த மானோ அதனை விட விரைவாக ஓடவும் நன்கு கவனித்து பிறகு இரை உட்கொள்ளும் பழக்கத்தையும் கொடுத்து தப்பிப் பிழைப்பதற்கென ஒரு தகவமைப்யையும் கொடுத்திருக்கிறது
இதுவே அவ் இயற்கை அந்தப் புலியை அதீதமாக காதலிக்கும் பொருட்டு சுலபமாக மான்களின் இனபெருக்கத்தை முடிக்கியும் சும்மா மான்கள் எல்லாம் லபக் லபக்கென்று படுத்துக் கிடப்பதை பிடித்து உண்பதனைப் போலவும் படைக்கவில்லையே ஏன்
இப் பொழுது நாம் முரட்டுத் தனமாக அந்த இயற்கையே விரும்பாத ஒரு செயலில் இறங்கி அந்த என்ற அமைப்பை எல்லாம் உடைத்து செய்வதெல்லாம் இன்னும் நிறைய வியாதிகளை தருவித்துக் கொண்டதுடன் பரிணாம சமச் சீரற்ற நிலையும் தான்
மட்டை அரிசியை சாப்பிட மக்கள் விரும்புவதில்லைஅதனால் அதை விவசாயிகள் அதிகம் பயிரிடுவதில்லைநஷ்டம் வரும் பயிரை யார் தான் பயிரிட விரும்புவார்கள்
அதனால் ஒரு சில மாதங்கள் சேர்த்து எடுத்துக் கொள்கிறது அந்த நெல் பயிரின் பயனை அனுபவிக்க என்று அதன் மருத்துவப் பயனைக் கூட கருத்தில் கொள்ளாமல் உரங்களைப் போட்டு  நாட்களில் மண்ணில் கொஞ்சம் நம் உடம்பில் கொஞ்சம் என்று அந்த உரங்கலை உணவின் ஊடாக தின்று வாழ்ந்து விட்டால் வரக்கூடாத இடத்தில் வளரக் கூடாத விகிதத்தில் கட்டி வளரும் பொழுது அடித்துக் கொள்வதில் என்ன இருக்கிறது
ஒன்று சொல்லுங்கள் எனக்கு விளங்கவில்லை ஏன் இன்று மேற்கத்திய நாடுகளில் ஆர்கானிக் காயகறிகளும் உணவு வகைகளும் மிகவும் பிரபலமடைகிறது அதிக விலை கொடுத்தேனும் வாங்கிச் சாப்பிட வேண்டுமென பெரிய பணக்காரர்களும் ஹாலிவுட் நடிகர்களும் முன் வருகிறார்கள்
இதற்கெல்லாம் மீறி நான் ஒண்ணும் இந்தியாவில அப்படி கையைத் தட்டினால் ஓர் கார் ஓடி வந்து என்னைய ஏத்திட்டுப் போற வீட்டில பிறக்கலைங்க
ஆனா கண் கொண்டு என் தகப்பனார் ஒரு பொறுப்பான ஆளா தன் குழந்தைகளை வளர்க்கப் பட்ட கஷ்டத்த என் ஒன்றரை கண்கள் கொண்டு பார்த்திருக்கேங்க
ஆனா எந்த காரணங்களால் நான் இந்தியாவை காதலிக்கிறேனோ அந்த காரணங்களே அங்கிருந்து களையப்படும் பொழுது என்னால் அதனைப் பார்த்துக் கொண்டு சும்மா இருக்க முடியலங்க
ஏன்னா எதனை இங்கிருந்து எடுத்துச் சென்று சிறந்ததென அங்கே நிறுவ முயல்கிறார்களோ அது இங்கே விட்டுப் போன தழும்புகளை கண் கொண்டு இரு பக்க தட்டுகளிலும் வாழ்ந்ததினால் என்னால் இந்தியாவில் இருக்கும் சிறப்பு என்னான்னு தெளிவாக பார்க்க முடியுதுங்க
நிறைய நான் பணத்தை மூடைக் கட்டிக் கொண்டு இந்தியாவிற்கு அள்ளிக் கொண்டு செல்ல வேண்டுமென்ற எண்ணத்துடன் இங்கு வாழ்ந்து வரலைங்க
அவ்வாறு பட்டுணர்ந்ததை அது போன்ற சில அழிவுப் பாதைகளில் சென்றுதான் ஒரு சில விசயங்களை கற்றுக் கொள்ள வேண்டுமென்ற கட்டாயத்தில் இல்லாத நம்மூர் மக்களுக்கு சிறிதேனும் ஏதாவது இங்கிருந்து பார்த்த விசயங்களை இரு பக்க விசயங்களையும் பார்க்க ஒரு வாய்ப்பு கிட்டிய ஆளாக இங்கேயே சிக்குண்டுதால் அதனை அங்கு சொல்லி கொஞ்சமேனும் விழிப்புணர்வு ஏற்ற முடியுமா என்ற ஒரு ஆசையில்தானுங்க அப்படி மக்கள் வந்து இங்கு வாழ்ந்தாலும் நாலு பேரு கூடுற இடத்தில வந்து சொல்லலாங்க தனது கருத்துக்களை
அதனால் அங்கிருக்க அதாவது இந்தியாவில் மனம் வெதும்பி நடை பிணங்களாக ஏண்டா இங்க பொறந்து சாகுகிறோமின்னு சான்ஸ் கிடைக்கலயேன்னு இருக்கவங்கெல்லாம் ஏதோ நாட்டுப் பற்றினால் கிடைத்த வாய்ப்புகளை நழுவிட்டுவிட்டு இருப்பது போலவும் இங்கு வந்து இருப்பவர்கள் எல்லாம் பணத் திமிரு எடுத்து இங்கு புலம் பெயர்ந்து வந்திருப்பது போலவும் எண்ண வேண்டாம் பெயரில்லாதவரே
பிகு அனானி உங்க வால்மார்ட் தரமான பொருட்களுக்கு இங்கே இருக்கு பதில் பரிணாமச் சீர்கேடு ஒர் அறிமுகம் கீழே காணும் தலைப்பின் கீழ் நேற்று ல் ஒரு செய்தி படித்தேன் அதனைத் தொடர்ந்து எனக்கு ஏற்பட்ட ஆதங்கத்தை இப்படியாக அங்கு பதிந்து வைத்தேன்
அந்தப் பாராவில் தெரிவித்தது போல இன்று பல்லிளித்துக் கொண்டு போடும் ஒரு கையெப்பம் ஒரு தனி நபரின் லாப நோக்கை முன்னிறுத்தியே என்பது இங்கு யாவருக்கும் தெரிந்ததே
இது இப்படியாக இருக்கும் பட்சத்தில் முன்னயே இது போன்ற சூப்பர் ஸ்டோர்கள் வளர்ந்த நாடுகளில் அடித்து வரும் அட்டூழியம் தாங்க முடியாமல் அவ் வளர்ந்த நாடுகளில் சிறு விவசாயிகளே அற்றுப் போய் பெரும் திமிங்கிலங்களாக இந்தச் சங்கிலிக் கடை மன்னர்கள் எல்லாவற்றையும் தானே தயாரித்து சூழ்நிலைக்கு ஏற்றாற் போல் விலையையும் நிர்ணயித்து சந்தைக்கு கொண்டு வந்து மக்களை சிறுகக் கொன்றுவருகிறார்கள் என்பதனை இன்று அந்த சிறு விவசாயத்தை இழந்து தவிக்கும் மக்கள் துயறுற்று நொந்து தனியார் தொலைக்காட்சிகளில் பல கண் திறக்கும் கேள்விகளை நம் முன் வைக்கிறார்கள்
திடீரென இது போன்ற ஒரு சங்கிலிக் கடைத் தயாரிப்பில் ஒரு குறிப்பிட்ட இன உணவு தயாரிப்பிலோ விவசாயத்திலோ குளறுபடி நேர்ந்து நமக்கும் அதுவும் தெரியாமல் போய் அந்த மெல்லக் கொல்லும் நச்சுவை எப்பவோ உடம்பில் உணவாக உண்டு ஏற்றி செத்தால் யார் அதனை நமக்குத் தெரியப்படுத்துவது
சரி இந்த சிறு விவசாயிகளை இழப்பது குறைந்தப் பட்சம் ஓர் பல்லூயிர் பேணுவதின் பொருட்டு ஒரு பலத்த இழப்பு அல்லவா சமூக மற்றும் கலாச்சார கட்டமைப்பின் படியாவது
எப்படி இந்த கொசுக்கள் மிகச் சரியாக நம்மள இருட்டுக்குள் கண்டுபிடிச்சு கடிக்குதுங்க அப்படின்னா இங்க நிறைய பேருக்கு தெரிஞ்சுருக்கும் இருந்தாலும் ரெண்டு வரிகளில் சொல்லிப் புடுவோம்
நம்ம உடம்புச் சூட்டை வைத்தும் சுரக்கும் லாக்டிக் அமிலத்தைக் கொண்டும் கரியமிலாவாயுவைக் கொண்டும் இந்த குட்டி ஹெலிகாப்டர்கள் மிகச் சரியாக நம்மீது குறி வைத்து தரையிறங்குகிறதாம்